रंगभरी एकदशी पर हनुमानगढ़ी नागा साधुओं द्वारा होली खेलने की है परम्परा - रंगभरी एकादशी पर अयोध्या हनुमानगढ़ी में नागा साधुओं द्वारा झंडे और निशान के साथ होली खेलने की परम्परा अनादिकाल से चली आ रही है। सर्वप्रथम बजरंग बली के निशान का विधिवित पूजन किया जाता है। इसके बाद मंदिर में बजरंगी बली की आस्था स्वरुपी गुलाल के साथ मनमोहक संगीतों के बीच होली खेली जाती है। हनुमानगढ़ी में होली खेलने के बाद संत जलूस की शक्ल में मंदिर से बाहर निकलते है। इस दौरान नागा साधू मार्ग में पड़ने वाले मंदिरों के संतो व भक्तों के साथ भी होली खेलते हुए पूरी अयोध्या की परिक्रमा करते है। इसके बाद अयोध्या में होली पर्व की शुरुवात हो जाती है। इस अवसर पर महंत संजय दास, संत हेमन्त दास, पुजारी राजू दास, पुजारी रमेश दास, नागा अभय दास प्रमुख रुप मौजूद रहे।